**DĖL MOKYKLINIO AUTOBUSO PERĖMIMO ROKIŠKIO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE**

1. m. rugsėjo 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 6 ir 7 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu ir atsižvelgdama į Nacionalinės švietimo agentūros 2021 m. rugpjūčio 11 d. raštą Nr. SD-2550(1.6 E) „Dėl mokyklinių autobusų perdavimo“, Rokiškio rajono savivaldybės taryba nusprendžia:

1. Sutikti perimti Rokiškio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą mokyklinį M2 klasės autobusą „Iveco Daily 50C18“, kurio vieneto įsigijimo (likutinė) vertė su PVM – 46 222,00 eurai.

1. Perduoti sprendimo 1 punkte nurodytą turtą, jį perėmus savivaldybės nuosavybėn, Rokiškio r. Kamajų Antano Strazdo gimnazijai valdyti, naudoti ir disponuoti juo patikėjimo teise.
2. Savivaldybės nuosavybėn perduotas turtas bus naudojamas pakeisti netinkamą toliau eksploatuoti mokyklinį autobusą mokinimas vežioti.
3. Įgalioti Rokiškio rajono savivaldybės administracijos direktorių, jo nesant –administracijos direktoriaus pavaduotoją, savivaldybės vardu pasirašyti sprendimo 1 punkte nurodyto turto priėmimo ir perdavimo aktą.
4. Sprendimą skelbti Teisės aktų registre.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**TEIKIAMO SPRENDIMO „DĖL MOKYKLINIO AUTOBUSO PERĖMIMO ROKIŠKIO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE“ AIŠKINAMASIS RAŠTAS**

**Sprendimo projekto tikslai ir uždaviniai.** Sprendimo projekto tikslas ir uždaviniai – perimti Rokiškio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausančius ir šiuo metu Nacionalinės švietimo agentūros patikėjimo teise valdomą mokyklinį M2 klasės autobusą ir perduotimokyklai valdyti, naudoti ir disponuoti patikėjimo teise.

**Teisinio reglamentavimo nuostatos.** Lietuvos Respublikos vietos savivaldos įstatymas bei Lietuvos Respublikos valstybės ir savivaldybių turto valdymo, naudojimo ir disponavimo juo įstatymas.

**Sprendimo projekto esmė.** Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 str. 2 d. savivaldybė gali įgyti turtą, savivaldybės tarybos sutikimu perimdama valstybės turtą savivaldybių savarankiškosioms funkcijoms (švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas; bendrojo ugdymo mokyklų mokinių, gyvenančių kaimo gyvenamosiose vietovėse, neatlygintino pavėžėjimo į mokyklas ir į namus organizavimas) įgyvendinti. Atsižvelgiant į teisinį reguliavimą, teikiamas sprendimo projektas savivaldybės tarybos sutikimui gauti.

Autobusas švietimo, mokslo ir sporto ministro 2021 m. liepos 26 d. įsakymu „Dėl mokyklų, kurioms 2021 metais geltonieji autobusai skiriami įgyvendinant mokyklų aprūpinimo geltonaisiais autobusais 2018–2020 metais programą, sąrašo patvirtinimo“ Nr. V-1378 skirtas Rokiškio r. Kamajų Antano Strazdo gimnazijai pagal savivaldybės pateiktą paraišką, vadovaujantis Švietimo ir mokslo ministerijos nustatytais atrankos kriterijais – pakeisti netinkamą toliau eksploatuoti mokiniams vežioti skirtą autobusą. Todėl šiuo sprendimu taip pat savivaldybės nuosavybėn perimamas autobusas perduodamas Rokiškio r. Kamajų Antano Strazdo gimnazijai valdyti, naudoti ir disponuoti patikėjimo teise.

**Laukiami rezultatai.**

Mokiniai bus pavežami saugiu transportu. Atnaujinta savivaldybės (gimnazijos) materialinė bazė.

**Finansavimo šaltiniai ir lėšų poreikis.** Projektui įgyvendinti bus reikalingos papildomos savivaldybės biudžeto lėšos transporto priemonės įregistravimui, draudimui (privalomas ir kasko) ir kt.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė